‘অনুরাগের ছোঁয়া’র ১০০০ পর্ব, শেষ হওয়ার সম্ভাবনা!

কলকাতা: একটি বিনোদন মূলক বাংলা চ্যানেলে জনপ্রিয় ধারাবাহিক ‘অনুরাগের ছোঁয়া'(Anurager Chowa) শেষ হওয়ার গুঞ্জন প্রায়শই শোনা যায়। তবে, প্রতিটি গুঞ্জনের পরই গল্পে নতুন মোড় আসে এবং দর্শকদের আগ্রহ ধরে রাখে। এবারও তার ব্যতিক্রম ঘটেনি।

সূর্য ও দীপার ২০তম বিবাহবার্ষিকীতে তাদের দুই মে সোনা ও রূপার জীবনে নতুন অধ্যায় শুরু হবে। যেখানে কৃষ্ণের প্রতি দুই বোনের ভালোলাগা দেখা যাবে। এই ত্রিকোণ প্রেমের গল্প কোন দিকে মোড় নেয়, তা জানার জন্য দর্শকরা অধীর আগ্রহে অপেক্ষা করছেন।

১০০০ পর্ব অতিক্রম করেছে ‘অনুরাগের ছোঁয়া’। শোনা যাচ্ছিল, এই মাইলফলক ছোঁয়ার পরই ধারাবাহিকটি শেষ হবে। কিন্তু ‘সূর্য’ চরিত্রে অভিনয় করা দিব্যজ্যোতি দত্ত জানিয়েছেন, “শেষ হওয়ার কোনো সম্ভাবনা নেই। গল্পে আরও চমক অপেক্ষা করছে।”

আরও পড়ুন:সুস্মিতার দীর্ঘ দিনের বন্ধু রোহমান বলছেন ‘ওর পাশেই আছি’!

করোনা মহামারীর পর শুরু হওয়া ধারাবাহিকগুলোর মধ্যে ‘অনুরাগের ছোঁয়া’ অন্যতম পুরনো এবং টিআরপি-র তালিকায় শীর্ষে রয়েছে। দর্শকদের ভালোবাসায় ধারাবাহিকটি আরও এক বছর চলবে বলে আশা করা যাচ্ছে।

দিব্যজ্যোতি দত্ত ‘লহ গৌরাঙ্গের নাম রে’ সিনেমায় মহাপ্রভুর চরিত্রে অভিনয়ের প্রস্তুতি নিচ্ছেন। পাশাপাশি, ‘সূর্য’ চরিত্রটিকেও নতুনভাবে দর্শকদের সামনে তুলে ধরার চেষ্টা করছেন। সিনেমার জন্য তিনি কঠোর পরিশ্রম করছেন, যাতে চরিত্রটি জীবন্ত হয়ে ওঠে।